
Príloha č. 3a    

	Preukázanie sprievodného charakteru hospodárskych činností


	1. Základné údaje o projekte

	Názov projektu
	

	Kód projektu
	

	Užívateľ
	


	Monitorované obdobie[footnoteRef:1] [1: 	Pri následnej MS sa za prvé monitorované obdobie považuje obdobie od ukončenia realizácie hlavnej aktivity projektu do konca príslušného kalendárneho roka, v ktorom došlo k finančnému ukončeniu projektu.] 

	






	PODPORA NEHOSPODÁRSKEJ ČINNOSTI S DOPLNKOVÝM HOSPODÁRSKYM VYUŽITÍM

	1. V NKP, ktorá bola predmetom projektu, užívateľ  v monitorovanom období vykonával čiastočne aj nasledujúce činnosti, ktoré je možné kvalifikovať ako hospodárske (napr. prenájom časti NKP na rôzne účely).

	Užívateľ presne špecifikuje všetky hospodárske činnosti, ktoré vykonával v NKP v monitorovanom období.

Pokiaľ niektoré z hospodárskych činností možno podradiť pod obvyklé vybavenie, užívateľ túto skutočnosť uvedie a následne vyplní príslušnú časť tabuľky. Bližšie informácie k obvyklému vybaveniu sa nachádzajú v časti VYSVETLIVKY.


	2. Hospodárska činnosť vykonávaná v monitorovanom období v NKP (napr. prenájom priestorov) bola čisto sprievodnou činnosťou, teda činnosťou, ktorá je priamo spojená s prevádzkou NKP a je pre ňu nevyhnutná alebo je neoddeliteľne spojená s jej hlavným nehospodárskym využitím.
	Užívateľ je tu povinný zdôvodniť sprievodný charakter všetkých hospodárskych činností v monitorovanom období (t.j. hospodárske činnosti spotrebúvajú tie isté vstupy ako základné nehospodárske činnosti). 

Bližšie informácie k sprievodnému charakteru hospodárskych činností vykonávaných v budove sa nachádzajú v časti VYSVETLIVKY.


	3. Ak sa NKP využívala v monitorovanom období doplnkovo na vedľajšiu hospodársku činnosť, kapacita NKP pridelená na hospodársku činnosť (v prípade viacerých na všetky hospodárske činnosti súhrnne) v monitorovanom období nepresiahla 20 % celkovej ročnej kapacity NKP.

	Vyberte položku.

Pokiaľ je odpoveď „nie“, užívateľ je povinný vrátiť príslušné % (zodpovedajúce % hospodárskych činností v danom kalendárnom roku) z odpisu za daný kalendárny rok.
Za účelom určenia % užívateľ vyplní prílohu č. 3b.
	Užívateľ popíše spôsob organizácie hospodárskej činnosti v NKP, vrátane presného popisu priestorov (lokalizácia v rámci NKP spolu s uvedením rozlohy), ako aj  časových údajov (otváracia doba, dĺžka prenájmu a pod.) realizácie hospodárskej činnosti v monitorovanom období. 

Užívateľ je zároveň povinný v tejto súvislosti predložiť aj prílohu č. 3b, v rámci ktorej výpočtom preukáže, že hospodárske využitie NKP v monitorovanom období nepresiahlo 20 % celkovej ročnej kapacity.

Okrem uvedeného užívateľ uchováva podpornú dokumentáciu (účtovné záznamy, časový harmonogram komerčného prenájmu, zmluvy o prenájme a pod.).   


	OBVYKLÉ VYBAVENIE NKP VYUŽÍVANEJ TAKMER VÝLUČNE NA NEHOSPODÁRSKU ČINNOSŤ

	4.  V rámci NKP boli v monitorovanom období vykonávané činnosti, ktoré možno považovať za obvyklé vybavenie príslušnej infraštruktúry (kaviareň, reštaurácia, bufet, predaj suvenírov, parkovisko).

	Užívateľ tu uvedie všetky činnosti, ktoré bolo možné v monitorovanom období považovať za obvyklé vybavenie infraštruktúry.

Užívateľ popíše k jednotlivým službám (predaj suvenírov, kaviareň, reštaurácia alebo parkovisko) všetky skutočnosti rozhodujúce pre posúdenie činností ako obvyklého vybavenia:
· vyššie uvedené služby sú určené výlučne pre návštevníkov NKP (napr. služby ponúkané v rámci uzatvoreného areálu NKP dostupného len pre návštevníkov; NKP sa nachádza v odľahlej lokalite, v ktorej je potrebné pre návštevníkov poskytnúť občerstvenie; predajňa suvenírov ponúka len tovary upomienkovej hodnoty úzko späté s lokalitou NKP, t.j. nevyužiteľné pre bežnú verejnosť, prípadne predajňa ponúka tovary vyrobené v rámci ukážok funkčnosti historických zariadení  a pod.) 

· spôsob poskytovania služieb:
a. služby sú zabezpečované priamo správcom NKP, alebo 
b. služby poskytuje návštevníkom iný subjekt odlišný od správcu NKP, a to na základe prevádzkovej zmluvy alebo koncesnej zmluvy, alebo
c. správca NKP má na priestor, kde sa poskytuje služba uzavretú nájomnú zmluvu,
d. iné. 

Upozornenia:
Ak boli služby (napr. bufet, kaviareň, reštaurácia alebo parkovisko) v monitorovanom období ponúkané širokej verejnosti, bez ohľadu na návštevu NKP, nie je možné ich považovať za obvyklé vybavenie a je potrebné ich zahrnúť do sprievodnej hospodárskej činnosti a zohľadniť pri výpočte celkovej ročnej kapacity využívanej na hospodárske účely. Napr. v centre mesta sa nachádza budova múzea s reštauráciou, ktorá má byť podporená z verejných zdrojov. Reštaurácia je však prístupná širokej verejnosti za účelom stravovania, t.j. nie je prístupná len návštevníkom NKP, ktorí uhradili vstupné. Túto reštauráciu nie je možné považovať za obvyklé vybavenie múzea a je potrebné ju započítať do sprievodnej hospodárskej činnosti.

Prenájom priestorov za účelom poskytovanie služieb (bufet, kaviareň, reštaurácia, parkovisko a pod.) na základe nájomnej zmluvy s tretím subjektom sa vždy započítava do sprievodnej hospodárskej činnosti.







	 Čestné vyhlásenie užívateľa

	[bookmark: _Hlk223202800]
Ja, dolu podpísaný (štatutárny orgán užívateľa alebo splnomocnený zástupca[footnoteRef:2]) čestne vyhlasujem, že všetky mnou uvedené informácie v predloženej monitorovacej správe projektu, vrátane príloh, sú úplné a pravdivé. [2:  Zástupca splnomocnený na základe písomnej plnej moci podpísanej štatutárnym orgánom užívateľa.] 


Som si vedomý/á dôsledkov, ktoré môžu vyplynúť z uvedenia nepravdivých alebo neúplných údajov. Zaväzujem sa bezodkladne písomne informovať o všetkých zmenách, ktoré sa týkajú uvedených údajov a skutočností.

Titul, meno a priezvisko štatutárneho orgánu užívateľa/splnomocneného zástupcu užívateľa: .......................................................................................................

Miesto podpisu: ............................................           
Dátum podpisu: ............................................


Podpis štatutárneho orgánu/splnomocneného zástupcu užívateľa: ......................................

Kontaktné údaje osoby zodpovednej za prípravu monitorovacej správy:
Titul, meno a priezvisko:     ........................................... 
E-mail:                                    ...........................................
Telefón:                                 ............................................













VYSVETLIVKY 
POJEM PODNIK
Pravidlá v oblasti štátnej pomoci a minimálnej pomoci sa vzťahujú len na podnik.
Za podnik sa považuje každý subjekt, ktorý vykonáva hospodársku činnosť bez ohľadu na právne postavenie a spôsob financovania (napr. SZČO, právnická osoba, nezisková organizácia, občianske združenie, športový klub). Klasifikácia subjektu ako podniku sa vždy týka konkrétnej činnosti. Subjekt vykonávajúci hospodársku a nehospodársku činnosť sa pokladá za podnik len v súvislosti s vykonávaním hospodárskej činnosti. 
Hospodárskou činnosťou je každá činnosť, ktorá spočíva v ponuke tovaru a/alebo služieb na trhu.
ČINNOSTI NEHOSPODÁRSKEHO CHARAKTERU V OBLASTI KULTÚRY ALEBO OCHRANY KULTÚRNEHO DEDIČSTVA

· verejné financovanie činností, ktoré sú organizované nekomerčným spôsobom, prístupné pre verejnosť a sú nespoplatnené,
· verejné financovanie činností, ktoré sú prístupné pre verejnosť a poplatok vyberaný od návštevníkov alebo účastníkov, ktorý pokrýva len zlomok skutočných nákladov, plní čisto sociálny a kultúrny účel nehospodárskej povahy,
· činnosti, ktoré sú objektívne nenahraditeľné, čím sa vylučuje existencia skutočného trhu (napr. archívy).

Bližšie informácie týkajúce sa nehospodárskej činnosti je možné nájsť v dokumente „Metodické usmernenie – Prípady nepodliehajúce pravidlám v oblasti štátnej pomoci“, ktorý je zverejnený na webovom sídle https://www.antimon.gov.sk/metodicke-usmernenia-koordinatora-pomoci/. 
INFRAŠTRUKTÚRNE PROJEKTY NEHOSPODÁRSKEHO CHARAKTERU S DOPLNKOVÝM HOSPODÁRSKYM VYUŽITÍM
Ak sa v prípade zmiešaného použitia infraštruktúra využíva takmer výlučne na nehospodársku činnosť, jej financovanie ako celok môže patriť mimo rozsah pôsobnosti pravidiel štátnej pomoci, a to za predpokladu, že hospodárske využitie je čisto sprievodnou činnosťou, teda činnosťou, ktorá je priamo spojená s prevádzkou infraštruktúry a je pre ňu nevyhnutná alebo je neoddeliteľne spojená s jej hlavným nehospodárskym využitím. Za takýto by sa mal považovať prípad, keď hospodárske činnosti spotrebúvajú tie isté vstupy ako základné nehospodárske činnosti, napríklad materiál, vybavenie, prácu alebo fixný kapitál.
Sprievodné hospodárske činnosti musia mať vzhľadom na kapacitu infraštruktúry obmedzený rozsah. Hospodárske využitie infraštruktúry možno v tejto súvislosti považovať za vedľajšie, ak kapacita vyčlenená každý rok na túto činnosť neprekračuje 20 % celkovej ročnej kapacity infraštruktúry[footnoteRef:3]. Zároveň platí, že ceny, za ktoré budú iným podnikom ponúkané a predávané tovary alebo služby pochádzajúce z hospodárskych činností, budú zodpovedať trhovým cenám, aby sa predišlo poskytovaniu štátnej pomoci/pomoci de minimis na ďalšej úrovni[footnoteRef:4]. Príjemca na požiadanie predloží spôsob ich určenia. Prístup k podporenej infraštruktúre bude otvorený pre viacero používateľov a bude sa poskytovať na transparentnom a nediskriminačnom základe [3:  Sleduje sa napr. časový harmonogram využitia infraštruktúry, využitie podlahovej plochy infraštruktúry, a to na ročnej báze.]  [4:  Neplatí v situácii, keď sú vzťahy upravené v súlade s rozpočtovými pravidlami, prípadne spĺňajú kritériá in-house zákazky ] 

Napríklad prenájom zariadenia/priestorov za odplatu je hospodárskou činnosťou. Aby sa na túto odplatnú službu nevzťahovali pravidlá štátnej pomoci, takéto priestory (primárne využívané na nehospodársku činnosť) nemôžu byť využívané na účel prenajatia viac ako 20 % z celkovej ročnej kapacity a prenájom musí byť za trhových podmienok a za trhové ceny, aby sa predišlo možnej štátnej pomoci, resp. minimálnej pomoci na ďalšej úrovni.
V prípade, ak budú v rámci takýchto priestorov vykonávané viaceré druhy hospodárskych činností (napr. užívateľ bude organizovať vzdelávacie kurzy a zároveň bude priestory prenajímať iným subjektom), strop 20 % sa vzťahuje na všetky činnosti hospodárskeho charakteru spolu, t. j. nie 20 % na každú hospodársku činnosť samostatne.
Ak je to potrebné, užívateľ viacerých podporených infraštruktúr, ktoré sú používané na hospodárske účely, stanovené podmienky sleduje pri každom type infraštruktúry samostatne (to znamená, že ak je predmetom realizácie projektu budova múzea a vonkajší areál múzea, je potrebné dodržanie limitu 20 % celkovej ročnej kapacity vypočítať pre obe infraštruktúry samostatne).
Zo strany užívateľa je potrebné jednoznačné preukázanie doplnkovosti hospodárskeho využitia infraštruktúry počas obdobia udržateľnosti. Užívateľ dodržiava limit 20 % ročnej kapacity počas celej životnosti nadobudnutého/zhodnoteného majetku. Za účelom preukázanie doplnkového charakteru hospodárskeho využívania NKP užívateľ uchováva podpornú dokumentáciu (napr. účtovné záznamy, program kinosály využívanej čiastočne hospodársky, časový harmonogram komerčného využitia priestorov múzea). Užívateľ je povinný viesť oddelené účty alebo sledovať v analytickom účtovníctve oddelene hospodárske a nehospodárske činnosti s cieľom predchádzať krížovému financovaniu hospodárskych činností cez nehospodárske. Užívateľ sleduje využitie kapacity vždy pre konkrétny kalendárny rok.
Pre výpočet využitia ročnej kapacity infraštruktúry využije príjemca ako pomôcku prílohu č. 3b.
Upozornenie:
V prípade, že hospodárske využitie v monitorovanom období prekročilo 20 % celkovej ročnej kapacity, užívateľ je povinný vrátiť časť poskytnutých finančných prostriedkov vo výške celého percentuálneho podielu využitia NKP na doplnkové/sprievodné hospodárske využitie z odpisu za daný kalendárny rok, v ktorom došlo k takémuto prekročeniu, tak aby nedošlo k poskytnutiu neoprávnenej štátnej pomoci.
Bližšie informácie týkajúce sa nehospodárskej činnosti s doplnkovým hospodárskym využitím je možné nájsť v dokument „Metodické usmernenie – Prípady nepodliehajúce pravidlám v oblasti štátnej pomoci“, ktorý je zverejnený na webovom sídle https://www.antimon.gov.sk/metodicke-usmernenia-koordinatora-pomoci. 
OBVYKLÉ VYBAVENIE INFRAŠTRUKTÚRY VYUŽÍVANEJ TAKMER VÝLUČNE NA NEHOSPODÁRSKU ČINNOSŤ
Komisia uvádza, že verejné financovanie poskytnuté na obvyklé vybavenie (napr. reštaurácie, obchody alebo platené parkovanie) infraštruktúr, ktoré sa používajú takmer výlučne na nehospodársku činnosť, spravidla nemá žiaden vplyv na obchod medzi členskými štátmi, keďže nie je pravdepodobné, že by toto obvyklé vybavenie prilákalo zákazníkov z iných členských štátov, pričom nie je pravdepodobné, že ich financovanie má viac než len okrajový vplyv na cezhraničné investície alebo usádzanie sa.
V nadväznosti na vyššie uvedené, bufet, kaviareň, reštaurácia, parkovisko alebo predajňa suvenírov môžu spadať pod obvyklé vybavenie infraštruktúry využívanej takmer výlučne na nehospodársku činnosť, keďže ide o platené služby, ktoré nie sú priamo spojené s primárnym nehospodárskym využitím infraštruktúry, ani nie sú nevyhnutné na nehospodárske využívanie infraštruktúry. Pri posúdení obvyklého vybavenia je však potrebné zohľadniť viaceré kritériá, ako napr. dostupnosť služby, spôsob poskytovania služieb a pod. Podľa výsledkov posúdenia je možné určiť, či kapacita infraštruktúry využívaná na tieto účely vstupuje, alebo nevstupuje do výpočtu 20% limitu na sprievodnú hospodársku činnosť.

